钦定古今图书集成/明伦汇编/氏族典/第156卷 > 《廖用贤尚友录》 > 辕生
## 钦定古今图书集成/明伦汇编/氏族典/第156卷 > 《廖用贤尚友录》 > 辕生

按《汉书高祖本纪》：汉三年，汉王出荥阳，至成皋，自成
皋入关，收兵欲复东。辕生说汉王曰：“汉与楚相距荥
阳数岁，汉常困。愿君王出武关，项王必引兵南走，王
深壁，令荥阳、成皋间且得休息。使韩信等得辑河北
赵地，连燕齐，君王乃复走荥阳。如此则楚所备者多，
力分，汉得休息，复与之战，破之必矣。”汉王从其计。